######## Työryhmän työskentely:

Työryhmä päätti tarkastella loppuraportin suosituksien perusteelta erityisesti saamenkielisten paikannimien, saamelaisten perinteisen tiedon tallennus-, tutkimus-, ohjeistus- ja tietokantatarpeita sekä luonnonkäyttöön liittyvää saamelaista tapaoikeutta. Työryhmä perusti alatyöryhmiä valmistelemaan eri asiakokonaisuuksia. Työryhmä tilasi erikoistutkija Elina Helander-Renvallilta selvityksen saamelaisten luonnonkäyttöön liittyvistä tapaoikeuksista. Keväällä 2011 valmistuneessa selvityksessä (liite 2) selvitetään saamelaisten luonnonkäyttöön liittyviä tapaoikeuksia, tapaoikeuteen liittyviä tutkimus- ja koulutustarpeita sekä tutkimuksen organisointia.

Asiakokonaisuus liittyy kansallisen biodiversiteettitoimintaohjelman tavoitteeseen 91, joka käsittelee saamelaisten luonnon monimuotoisuuteen liittyvän perinteisen tiedon tallennus- ja 77 78 keräämistarpeita. Artikla 8(j):n monivuotisessa työohjelmassa nähdään tarve dokumentoida ja tallentaa perinteistä tietoa siten, että tallentaminen perustuisi alkuperäiskansan tarpeisiin ja hyödyttäisi heitä sekä tukisi perinteisen tiedon säilymistä. Tiedon tulisi säilyä alkuperäiskansojen hallinnassa. Osapuolten tulisi tukea alkuperäiskansoja perinteisen tiedon tallentamisessa, kehittämisessä ja säilyttämisessä mm. resurssien asianmukaisen infrastruktuurin avulla. Monivuotisessa työohjelmassa on päätetty, että kansainvälisen artikla 8(j)-työryhmän tulee valmistella ohjeita, jotka auttavat palauttamaan perinteistä tietoa ja kulttuuriomaisuutta.

######## Saamenkieliset paikannimet:

Saamelaiskäräjät, Metsähallitus, Saamelaismuseo Siida, Kotimaisten kielten tutkimuskeskus (Kotus), Inarinsaamen kielen yhdistys ja Maamittauslaitos ovat laatineet pohjaselvitystä saamenkielisistä paikannimistä eri arkistoissa ja tietokannoissa ja selvittäneet paikannimien tallennus- ja koordinaatiotarpeita. Saamelaiskäräjät on yhteistyössä Kotuksen, Inarinsaamen yhdistyksen ja Metsähallituksen kanssa hakenut rahoitusta komivuotiselle saamenkielisten paikannimien kulttuurisen tiedon keräämis- ja tallentamishankkeelle. Rahoitusta ei ole myönnetty. Hankesuunnitelma on liitteessä 7.

Suunnitellun hankkeen tarkoitus olisi kerätä saamenkielisiä paikannimiä, tarkistaa ja verrata eri tietokannoissa olevaa nimistöä sekä tallentaa paikannimet ja niiden sisältämät kulttuuriset tiedot paikkatietokantaan. Hankkeen aikana tuotettaisiin tietoa saamenkielisistä paikannimistä ja niiden merkityksestä sekä saatettaisiin ne viranomaisten, saamelaisten ja yleisön saataville internetiin ja kartoille. Hankkeen aikana kerätty aineisto otettaisiin osaksi Maanmittauslaitoksen haluamassa laajuudessa sen paikkatietopalveluja. Keskeinen osa hanketta olisi biodiversiteettisopimuksen osapuolikokousten päätösten mukaisesti perinteisen tiedon palauttaminen saamelaisyhteisölle paikannimikarttojen ja tietokantojen muodossa.

On tärkeää, että eri paikannimiaineistot kootaan yhdelle taholle, joka vastaa saamenkielisistä paikannimien huollosta ja keräämisestä ja toimii yhteistyössä Maanmittauslaitoksen kanssa, jotta tiedot saadaan koottua Maanmittauslaitoksen tietokantoihin. Perinteisen tiedon palauttamisen ja eri tahojen yhteistyön kannalta olisi tärkeää, että paikannimistä vastaava taho toimisi saamelaisten